ועדת הכספים, כנסת 23, פרוטוקול מספר 134, 2020-10-13 11:30

משה גפני: אני פותח את ישיבת ועדת הכספים.

משה גפני: על סדר היום הצעת הארכת מועד להגשת דוח מבקר המדינה בדבר חשבונות הסיעות והרשימות לתקופה השוטפת 1.1.18-31.12.18 בהתאם לסעיף 10(ו) לחוק הארכת מועדים לפי חוק מימון מפלגות, התשל"ג -1973.

משה גפני: מי מגיש את הבקשה הזאת?

טמיר כהן: מבקר המדינה.

אחמד טיבי: הצעה לסדר.

אחמד טיבי: יש נושא של אנשים ש-...

אחמד טיבי: הספרים שלהם בשנת הכספים 2019.

אחמד טיבי: אלה שנכללו הספרים שלהם, הם לא מקבלים מענקים.

משה גפני: באיזה מקרים?

שגית אפיק: כל המענקים.

שגית אפיק: , אנחנו קיימנו על זה דיון ארוך כשעשינו את הצעת החוק וחשבנו כבר אז שזה לא פשוט לקבל החלטה כזאת.

משה גפני: על מה אנחנו מדברים?

שגית אפיק: על רשות המסים.

שגית אפיק: הוא מדבר על חוק מענקי סיוע בשל הקורונה.

משה גפני: כן.

משה גפני: דיברנו על זה.

משה גפני: הערה חשובה.

אחמד טיבי: אנשים פונים אלינו ואני בטוח שלכל חבריי.

אחמד טיבי: עד היום הם לא מקבלים מענקים.

אחמד טיבי: אני מבקש לדעת, אדוני יושב ראש הוועדה, מה אתה ואנחנו מתכוונים לעשות בנושא הזה.

משה גפני: בסדר.

משה גפני: נעלה את העניין הזה.

משה גפני: בכל מקרה אני אברר.

שגית אפיק: אנחנו העלינו את זה בדיונים.

שגית אפיק: זה באמת היה נראה לנו בעייתי.

שגית אפיק: בסופו של דבר הוועדה אישרה את זה אבל אפשר לקיים דיון.

ינון אזולאי: הם אמרו אז שהם משתמשים בזה כסנקציה.

שגית אפיק: נכון.

ינון אזולאי: זה לא דבר שהוא ראוי במצב כזה.

אחמד טיבי: כולם קורסים.

ינון אזולאי: אחמד, אנחנו אתך.

משה גפני: נטפל בזה.

משה גפני: הערה נכונה.

משה גפני: אנחנו מכירים את זה ואנחנו מטפלים בזה.

משה גפני: אם לא תהיה ברירה, זה יעלה כאן.

משה גפני: אני מקווה שנסדר את זה.

משה גפני: אחמד, תודה.

משה גפני: נטפל בזה.

שלמה קרעי: יש את הנושא של מס הכנסה שלילי שלאחרונה אישרנו כאן את החוק לתת מעין בונוס על השנה הזאת ולתת מקדמות.

שלמה קרעי: יש בעיה טכנית.

שלמה קרעי: מס הכנסה שלילי אפשר להגיש רק בדואר.

שלמה קרעי: לדעתי בתקופה הזאת של הקורונה זה בעייתי.

שגית אפיק: אבל הם אמרו כאן בדיון שזה יהיה מקוון.

שלמה קרעי: אני מקבל פניות שזה לא מקוון ושיש בעיה ללכת לדואר.

שלמה קרעי: כדאי לבדוק את העניין.

ינון אזולאי: אני זוכר.

ינון אזולאי: העלו כאן את הנושא הזה.

שלמה קרעי: לא ניסיתי בעצמי אבל אני מקבל פניות.

משה גפני: לא הייתי בדיון הזה.

משה גפני: לא ניהלת את הישיבה.

משה גפני: אתם אומרים שהם אמרו כאן בישיבה שזה בלחיצת כפתור.

שלמה קרעי: בלי להגיע לדואר.

שגית אפיק: יכול להיות שהם עובדים על המערכת.

אופיר כץ: מי שרשום לא צריך להגיש.

שלמה קרעי: נכון.

ינון אזולאי: יש כאלה שאמרו לי שהם כבר קיבלו.

משה גפני: אנחנו נבדוק את זה.

משה גפני: אני לא הייתי בדיון הזה אבל הם אומרים שבוועדה אמרה רשות המסים שבלחיצת כפתור אפשר להגיש.

שגית אפיק: אבל הם גם אמרו שהם עובדים על המערכת.

שגית אפיק: נבדוק.

שלמה קרעי: אדוני היושב ראש, עוד משהו אחד קטן.

שלמה קרעי: דיברנו על תיקוני חקיקה שנעשה כאן במסגרת הוועדה על כל מיני נושאים כמו למשל הארכת הפטור של מס רכישה ומס שבח שפג התוקף ב-1 באוקטובר ועדיין אנשים לא מצליחים למכור את הדירות.

שגית אפיק: זה לא היה בין הדברים עליהם דיברנו.

שגית אפיק: אתה רוצה להוסיף את זה?

שגית אפיק: בסדר, אנחנו נכן הצעת חוק.

שגית אפיק: דובר במסגרת הדיונים על מס הכנסה שלילי, כל מיני דברים שלא נכנסו וסוכם שנכין הצעת חוק.

שגית אפיק: אנחנו מכינים הצעה כזאת ונקדם אותה.

ינון אזולאי: גם על הגיל.

ינון אזולאי: כן?

שגית אפיק: כל הדברים עליהם דיברנו.

שגית אפיק: גם מה שאלכס אמר.

שגית אפיק: כל הדברים שהעלינו.

ינון אזולאי: גם החיילים, עבודה מועדפת.

שגית אפיק: כן.

קריאה: הגיל לא בתוך זה.

קריאה: הוא היה בנפרד.

ינון אזולאי: הוא אמר שזה יהיה 21.

ינון אזולאי: עד שזה יגיע, זה יהיה 21.

משה גפני: בסדר.

משה גפני: חנה רותם, בבקשה.

משה גפני: שלום, מה בקשתכם?

חנה רותם: שלום.

חנה רותם: בקשת מבקר המדינה שמונחת בפניכם היא לקבוע מועד או להאריך את המועד להגשת דוח מבקר המדינה על תוצאות ביקורת חשבונות של הסיעות שהיו מיוצגות בכנסת ה-20.

חנה רותם: אנחנו בוחנים עכשיו את הדוחות הכספיים של הסיעות לשנת 2018, הדוחות האלה הוגשו לנו במהלך חודש פברואר.

חנה רותם: על פי קביעה קודמת של הוועדה דוח תוצאות הביקורת של המבקר היה אמור להיות מוגש ב-16 בספטמבר.

חנה רותם: נוכח כל העיכובים שנובעים מהקורונה, לרבות הסגרים, הגבלות בידוד והגבלות התכנסויות, אנחנו בצער רב מבקשים מהוועדה לאשר לנו אורכה להגשת הדוח ל-31 בדצמבר.

ינון אזולאי: אגב, אתם יצאתם לחל"ת?

חנה רותם: אנחנו לא יצאנו לחל"ת.

ינון אזולאי: אז איפה הבעיה?

חנה רותם: רואי החשבון של הסיעות וגורמים נוספים גם אצל הסיעות.

אלכס קושניר: יש לי שאלה.

אלכס קושניר: איך יכול היות שאתם באים ב-13 באוקטובר ומבקשים אישור בדיעבד על כך שלא עמדתם בתאריך, ב-16 בספטמבר?

אלכס קושניר: באוגוסט לא ידעתם שלא תעמדו בזמנים?

משה גפני: הם שלחו את הבקשה באוגוסט.

אלכס קושניר: אתם באים וקובעים כאן עובדה.

חנה רותם: אם תראה את המכתב, אתה תראה שהוא הופנה לוועדה ב-18 באוגוסט.

משה גפני: נכון.

משה גפני: היא צודקת.

משה גפני: זה הגיע לכאן באוגוסט.

משה גפני: הבעיה הייתה כאן ואין לנו ברירה.

משה גפני: זה המצב.

משה גפני: אני מקווה שאנחנו נכנסים עכשיו למסלול שנוכל גם לבוא אליהם בטענות אם הם מאחרים.

משה גפני: הם שלחו את זה באוגוסט ואנחנו נצטרך לאשר את זה גם רטרואקטיבית.

משה גפני: זה לא באשמתם.

משה גפני: אתם עשיתם את מלאכתכם וגם המפלגות ביקשו את ההארכה.

ינון אזולאי: אולי כדאי להם לעשות יחד עם הבחירות הבאות.

משה גפני: לגבי הבחירות הבאות, אתם לא יודעים מתי הן יהיו.

ינון אזולאי: אתם רוצים לבקש כבר עכשיו דחייה?

חנה רותם: לא אנחנו מבקשים את הדחייה.

חנה רותם: כל המפלגות מבקשות.

משה גפני: זאת הייתה בדיחה של חברי הכנסת.

שגית אפיק: צריך להקריא את הבקשה.

שלומית ארליך: אני מקריאה את הנוסח.

שלומית ארליך: החלטה בדבר הארכת מועדים לפי חוק מימון מפלגות התשל"ג-1973 בהתאם לסעיף 10(ו) לחוק מימון מפלגות התשל"ג-1973 ובהסכמת מבקר המדינה מחליטה ועדת הכספים של הכנסת כמפורט להלן: להאריך עד יום ט"ז בטבת התשפ"א (31 בדצמבר 2020) את מועד מסירת דוח מבקר המדינה לגבי תוצאות ביקורת החשבונות השוטפים לתקופה המתחילה ביום י"ד בטבת התשע"ח (1 בינואר 2018) והמסתיימת ביום כ"ג בטבת התשע"ט (31 בדצמבר 2018).

שלומית ארליך: אנחנו נעשה את זה כך שהתאריך יהיה מהמועד שבו תמה התקופה הקודמת, ה-16 בספטמבר 2020.

משה גפני: הכול בלי נדר כי אנחנו לא יודעים מה יהיה ומתי שוב יהיו בחירות.

אלכס קושניר: זה לא קשור לבחירות.

משה גפני: זה קשור ועוד איך קשור.

משה גפני: אם יהיו בחירות עכשיו, חוץ מכל הבלגן שיהיה וחוץ מכל הבעיות שיהיו, יהיה גם זה שהמפלגות יבואו ויגידו שהן לא יכולות להגיש דוח כי יש בחירות.

משה גפני: תאמין לי, אסור שיהיה בחירות אבל אנחנו חיים במדינה במזרח התיכון ואנחנו לא יודעים מה יקרה.

אלכס קושניר: דווקא במדינת המזרח התיכון, אלה מסביב, אין בחירות.

אלכס קושניר: אנחנו מפצים עליהן.

אלכס קושניר: אנחנו עושים בחירות כל כמה חודשים.

משה גפני: אפשר לחשוב שבחירות ישנו את התוצאה.

משה גפני: מה זה משנה?

משה גפני: אנחנו אמורים לאשר עכשיו את מה שיש לפנינו ואין לדיין אלא מה שעיניו רואות.

משה גפני: זאת הבקשה כפי ששלומית הקריאה ואת זה אנחנו מתבקשים לאשר.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד –

משה גפני: אושר

משה גפני: אתה נגד?

אלכס קושניר: נגד.

משה גפני: אבל גם אתם ביקשתם.

אלכס קושניר: לא.

אלכס קושניר: אגב, גם בפעם שעברה הייתי נגד.

משה גפני: הרוב בעד והבקשה אושרה.

משה גפני: לדעתי, אם אני זוכר נכון, גם אתם ביקשתם.

אלכס קושניר: אני בדקתי.

אלכס קושניר: לא.

משה גפני: טוב, למה אתם צריכים לבקש?

משה גפני: אתם יכולים לחיות על חשבון מישהו אחר.

משה גפני: כל המפלגות האחרות ביקשו.

משה גפני: הארכת המועד אושרה.

משה גפני: תודה רבה.

משה גפני: אנחנו עוברים לסעיף האחרון בסדר היום.